Bjørg Omholt

Bjørg Omholt (født 6. oktober 1941) er en norsk grafisk designer og billedkunstner.

Bjørg Omholt er utdannet som typograf og studerte ved Statens håndverks- og kunstindustriskole i Oslo. Hun har arbeidet både som faglærer på kunsthøyskoler og andre steder, som designer, da ofte med bøker, og som kunstner.

Allerede i 1976 mottok Bjørg Omholt Bokkunstprisen for arbeidet sitt. Hun har også deltatt på en rekke utstillinger, deriblant Høst- og Østlandsutstillingen flere ganger, og hatt egne separatutstillinger. I 2006 utgav Bjørg Omholt boka Det var en gang en A – historien om bokstavene våre. Hun har dessuten utsmykket Sunnaas Sykehus på Nesodden utenfor Oslo.

Referanser

Eksterne lenker 

 Bjørg Omholt: grafisk design og billedkunst

Norske grafiske designere
Personer fra Nesodden kommune
Fødsler i 1941